Beba Selimović

**Izeta Beba Selimović** bila je jedna od značajnih interpretatorki sevdalinki u Bosni i Hercegovini.

Rođena je 1939. u Trebinju. Kao četverogodišnja djevojčica je doselila u Sarajevo gdje je završila školovanje. U januaru 1954, kada je Selimović imala 15 godina, bila je jedna od šest osoba izabranih od 300 kandidata da pjevaju za Radio Sarajevo, čime je započela njena profesionalna pjevačka karijera soliste za tu radio stanicu. Ubrzo zatim, postala je veoma popularna, a mnogi su je nazivali "*Dama sevdaha*" zbog njenog ozbiljnog i časnog odnosa prema svojoj profesiji, kao i ozbiljnog ponašanja na estradi. Cijelu svoju pjevačku karijeru posvetila je izvornoj sevdalinki i zadržala je njenu originalnost bez imalo modernizacije. Snimila je značajan broj arhivskih snimaka sevdalinki za Radio Sarajevo.

Sarađivala je često sa Zaimom Imamovićem, Zehrom Deović, Nadom Mamulom, Safetom Isovićem, Mehom Puzićem koji joj je bio veliki i drag prijatelj, te sa mnogim drugim bosanskohercegovačkim sevdalijama i muzičarima.

Dobitnik je "Povelje Zlatne značke" Radiotelevizije Sarajevo, "Oskar za životno djelo" (Tuzla 2008.), te mnogih drugih priznanja i povelja za muzički uspjeh i nesebičnu pomoć u humanitarnim koncertima.

Bila je članica udruženja estradnih radnika Bosne i Hercegovine. Živjela je u Sarajevu sve do svoje smrti 10. marta 2020.

## Značajnije izvedbe 
## Festivali 
* "Vjetar nosi žuto lišće" - Festival narodne muzike Ilidža - 1966.
* "Ah ljubav, ljubav" - Festival narodne muzike Ilidža - 1968.
* "Na zemlji se jednom diše" - Beogradski sabor - 1970.
* "O ćuti, ćuti, sad srce moje" - Festival narodne muzike Ilidža - 1970.
* "Ja lutam" - Beogradski sabor - 1971.
* "Zbogom" - Festival narodne muzike Ilidža - 1973.

## Diskografija 
### EP 
* Po mojoj bašti zumbuli cvjetaju (1958)
* Danju slušam pjesme tužne (1960)
* Kiša pada, trava raste (1962)
* Put putuje Latif aga (1962)
* Sarajevo na visokom gledu (1963)
* Djevojka viče s visoka brda (1963)
* Tugo moja (1964)
* Sedamdeset i dva dana (1964)
* Banja Luko i ravnine tvoje (1965)
* Dva su cvijeta u bostanu rasla (1965)
* Hajde dušo da ašikujemo (1965)
* Kraj potoka bistre vode (1966)
* Tiho teci vodo Mošćanice (1967)* 
* Vrati mi se, ljubavi (1968)
* Sitna kiša rosila (1968)
* Mene moja majka gleda sa čardaka (1969)
* Što te nisam dragi srela davno (1970)
* O šuti šuti srce moje (1970)
* Na zemlji se jednom diše (1970)
* Plačem ja, plači ti (1971)
* Oprosti, oprosti (1972)
* Ostaje još jedan dug (1972)
* U srcu mome živiš samo ti (1972)
* Zbogom (1973)
* Pruži mi ruke (1974)
* Za kim tvoje srce plače (1975)
* Samo ti (1975)
* Tužno je nebo ljubavi (1977)
* Svu noć sam te čekala (1978)
* Voljeni, ljubljeni (1979)

### Albumi 
* Mene majka gleda sa čardaka (1971)
* Od sevdaha goreg jada nema (1979)
* U srcu mome živiš samo ti (1984)
* Gorom jezde kićeni svatovi (1988)
* 2012 - Folk zvijezda zauvijek - Beba Selimović (kompilacija)

## Također pogledajte 
* Sevdalinka
* Spisak sevdalinki
* Spisak sevdalija

## Reference 
## Vanjski linkovi 
Kolekcija tonskih zapisa

Kategorija:Rođeni 1939.
Kategorija:Umrli 2020.
Kategorija:Biografije, Trebinje
Kategorija:Bosanskohercegovačke pjevačice
Kategorija:Sevdalije